Joudumme nostamaan sopimuksen laskutushintaan sisältyvää toimitusmaksua sähkönhankintakustannusten nousun vuoksi. Korotuksen perusteena olevien sähkönhankintakustannusten nousun taustalla ovat maailman epävakaa energiapoliittinen tilanne sekä Suomen kantaverkkoyhtiö Fingridin sähkönmyyjiltä perimien tasepalvelumaksujen korotus. Optimi kuukausi -sopimusten sähkönhankintakustannusten nousuun vaikuttaa myös sähkönkäytön ajoituksesta (=profiilivaikutus, kulutusvaikutus) ja sähkön käytön määrästä aiheutuvien kustannusten nousu. Optimi kuukausi -sopimuksessa asiakkaiden kulutusvaikutuksesta tulevat kustannukset tulee meidän sisällyttää toimitusmaksuun. Tuntikohtaisten hintojen vaihtelu on nostanut kulutusvaikutusta (profiilivaikutuksia) merkittävästi ja saman vaihtelun ennustetaan jatkuvan myös tulevaisuudessa. Tämän vuoksi meidän tulee huomioida nousevat kustannukset toimitusmaksussa.
Optimi kuukausi -sopimuksen laskutushintaan sisältyvä toimitusmaksu 1.11.2022 alkaen:
Uusi toimitusmaksu 3,10 snt/kWh alv. 24 % (2,50 snt/kWh alv. 0 %)
Edellinen toimitusmaksu 1,44 snt/kWh alv. 24 % (1,16 snt/kWh alv. 0 %)
Kuukausimaksu pysyy ennallaan 4,50 €/kk alv. 24 % (3,63 €/kk alv. 0 %)